stanford-oval/wikipedia huggingface dataset:
BASE-hyppääminen
Historia

Ensimmäiset BASE-hypyt suoritettiin 1700-luvun loppupuolella.
1783 Louis-Sébastien Lenormand hyppäsi ensimmäisen laskuvarjohypyn Montpellier’n observatorion tornista, hypättyään ensin kuumailmapallosta.
1912 Frederick Law hyppäsi Vapaudenpatsaasta.
1913 Štefan Banič hyppäsi rakennuksesta esitelläkseen uutta laskuvarjoaan Yhdysvaltain patentti- ja tavaramerkkivirastolle ja armeijalle.
1913 Pietarin konservatorion opiskelija venäläinen Vladimir Ossovski (ven. Владимир Оссовский) hyppäsi 53 metriä korkealta Seine-joen ylittävältä sillalta Rouenissa, Ranskassa, käyttäen RK-1-laskuvarjoa, jonka Gleb Kotelnikov (1872-1944) keksi vuotta ennen hyppyä. Ossovski aikoi hypätä myös Eiffel-tornista, mutta Pariisin pormestari ei sallinut sitä.
1966 Michael Pelkey ja Brian Schubert hyppäsivät kalliolta Yosemitenlaaksossa.
1975 9. marraskuuta rakennustyöläinen Bill Eustace hyppäsi rakenteilla olleesta CN Towerista Torontossa. Hänet erotettiin.
1975 Owen J. Quinn hyppäsi laskuvarjolla World Trade Centerin eteläisestä tornista protestoidakseen työttömyyttä vastaan.
1976 Rick Sylvester hyppäsi suksineen Mount Asgardin vuoren rinteeltä. Laskuvarjo avautui Yhdistyneen kuningaskunnan lipuksi. Kohtaus kuvattiin James Bond-elokuvaan 007 rakastettuni. Hyppy toi lajille laajalti huomiota.
2013 Antti Pendikainen hyppäsi motobasen.
2015 Antti Pendikainen hyppäsi ilman laskuvarjoa.
Aiheesta muualla

Wikimedia Commonsissa on kuvia tai muita tiedostoja aiheesta .
A legend: Dwain Weston YouTube
120 metrin ilmalento keskellä kaupunkia – Lahden radiomasto on base-hyppääjien ykköspaikka Yle Uutiset, 25.4.2018.
Kokenut BASE-hyppääjä haluaa ravistella lajiin liittyviä ennakkoluuloja: "Emme janoa vaarantunnetta" Yle Uutiset, 20.5.2017.
Lahti Antenna Base Boogie 2021 - Sponsored by Perustava YouTube
Hyppy mastosta
Hyppy rakennuksesta
Batsí

| Batsí Μπατσί |
| --- | --- |
 Batsín kylä.
 Batsí
 Koordinaatit: 37°51′30″N, 24°47′08″E 
Valtio:  Kreikka
Hajautetun hallinnon alue:  Egea
Alue:  Etelä-Egean saaret
Alueyksikkö:  Ándros
Kunta:  Ándros
Hallinto:  
 – Asutustyyppi:  kylä
 – Kallikrates-koodi:  5901030901
Väkiluku (2011):  1 010
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Batsí (kreik. Μπατσί; myös Mpatsí) on Kreikan kylä, joka sijaitsee Ándroksen saarella. Se kuuluu hallinnollisesti Ándroksen kuntaan, Ándroksen alueyksikköön ja Etelä-Egean saarten alueeseen. Aiemmin kylä kuului Ydroúsan kuntaan ja vuodesta 2011 lähtien Ándroksen kunnan Ydroúsan kunnallisyksikköön. Kylän väkiluku on 1 010 (vuonna 2011).
Batsí sijaitsee Ándroksen länsirannikolla ja se on rakennettu luonnonsatamalahden ympärille. Se on alun perin kalastajakylä. Nykyisin kylä on saaren turismin keskuksia. Batsí muodostaa myös laajemman kyläyhdyskunnan (Τοπική Κοινότητα Μπατσίου, Topikí Koinótita Batsíou), johon kuuluvat varsinaisen Batsín kylän lisäksi kylät Damaskinós ja Stivári sekä Moní Zoodóchou Pigís -luostari. Koko yhdyskunnan väkiluku on 1 156.
Aiheesta muualla

Kuvia tai muita tiedostoja aiheesta Batsí Wikimedia Commonsissa
Bruce Racine

| Bruce Racine> Henkilötiedot |
| --- | --- |
Syntynyt: 9. elokuuta 1966 (ikä 58) Cornwall, Ontario, Kanada
Kansalaisuus:   Kanada
Jääkiekkoilija
Lempinimi:  Racer
Pelipaikka:  maalivahti
Hanska:  vasen
Pituus:  183 cm
Paino:  77 kg
Pelaajaura
Pääsarjaura:  1984–2003
Seurat:  Northeastern University (NCAA) Muskegon Lumberjacks (IHL) Albany Choppers (IHL) St. John's Maple Leafs (AHL) St. Louis Blues (NHL) Peoria Rivermen (IHL) San Antonio Dragons (IHL) Fort Wayne Comets (IHL) Kansas City Blades (IHL) Lukko (SM-Liiga) Ilves (SM-Liiga)
NHL-varaus:  58, 1985 Pittsburgh Penguins
Bruce Racine (s. 9. elokuuta 1966 Cornwall, Ontario) on kanadalainen entinen jääkiekkomaalivahti, joka pelasi mm. NHL:ssä St. Louis Blues-joukkueessa. Racine edusti uransa loppupuolella yhden kauden ajan Rauman Lukkoa ja kaksi kautta Tampereen Ilvestä. Racine lopetti uransa SM-liigakauden 2002-2003 päätyttyä. Racinen oli suunniteltu olevan Ilveksen suvereeni ykkösmaalivahti kyseisellä kaudella. Suunnitelmat menivät kuitenkin uusiksi, kun Racine sai nivusvamman kauden alussa ja pystyi palaamaan kaukaloihin vasta kauden loppupuolella.
Uransa jälkeen Racine toimi kauden 2004-2005 Northeasternin yliopistojoukkueen apuvalmentajana.
Triviaa

IHL:n eniten pelannut maalivahti (3039 min) kaudella 1988-89
IHL:n eniten voittoja (37) kaudella 1988-89
NHL:n historian eniten otteluita (11) pelannut maalivahti, joka ei kertaakaan aloittanut otteluita.
Bure

Bure-suku on merkittävä pohjoisruotsalainen 1500-luvulla alkunsa saanut suku, jonka perimätieto ulottuu keskiajalle. Suvun nimi tulee kylännimestä: Buren kylä Skellefteån pitäjässä Västerbottenissa, nykyisin Bureå. Bure-suvun tutkimuksen aloitti Johannes Bureus 1600-luvun alussa ja Bure-genealogiaa pidetään Ruotsissa Vaasa-ajan merkittävimpänä sukututkimuksena. Johannes Bureuksen alkuperäiset sukumuistiinpanot on löydetty Suomen Kansallisarkistosta. Nykyhistoriantutkimuksen valossa vanhimpia, Gabriel Anrepin teoksessa Svenska adelns ättar-taflor esitettyjä, keskiaikaisia sukupolvia ei enää pidetä luotettavina.
Suvun ensimmäinen tunnettu Bure-nimen kantaja on alilaamanni Anders Japson Buresta, joka tunnetaan arkkipiispa Jakob Ulfinpojan kirjeestä 28.2.1507. Hänen tyttärensä Anna Burea oli naimisissa Skellefteån kirkkoherran Anders Olain kanssa, josta avioliitosta syntyi kantaäitejä
tunnetuimmille suvun jäsenille. Vanhimman tyttären poika oli kuuluisa oppinut Johannes Bureus, nuorimman taas olivat huomatut Anders ja Olof Bure. Heistä lähteneet aateliset Bureus- ja Burensköld -suvut ovat jo sammuneet.
Tunnetuimmat suvun yhteydet Suomeen tulevat Hannu Laurinpoika Björnramin ja Svinhufvud-suvun jälkeläisten kautta. Lisäksi Westzynthius-suku polveutuu osittain Bure-suvusta, ja se on samalla yksi Sursill-suvun päähaaroja.
Suvun tunnettuja jäseniä

Johannes Bureus (1568–1652), ruotsalainen arkeologi, kieliteieteilijä, mystikko ja runoilija
Anders Bureus (1571–1646), ruotsalainen kartantekijä
Olaus Bureus (1578–1655), ruotsalainen lääkäri ja lakimies
Jakob Bure (1649–1709), Turun ja Porin läänin maaherra
Bruce Robinson

Bruce Robinson ja Lesley-Anne Down.
Bruce Robinson (s. 2. toukokuuta 1946) on brittiläinen näyttelijä ja elokuvaohjaaja sekä -käsikirjoittaja. Hän debytoi esiintyjänä Franco Zeffirellin Romeossa ja Juliassa (1968).
Vuonna 1985 Robinson voitti Baftan Kuoleman kenttien (1984) käsikirjoituksesta. Sama elokuva toi hänelle Oscar-ehdokkuuden. Ohjaustöitä ovat Onnen kiertolaiset (1987), Jennifer 8 (1992) ja The Rum Diary (2010).
Aiheesta muualla

Bruce Robinson Internet Movie Databasessa. (englanniksi)
Belgradin raitiotieliikenne

| Београдски трамвај |
| --- | --- |
 Raitiovaunu Belgradissa
Tyyppi:  raitiotie
Sijainti:  Belgrad, Serbia
Avattu:  1892
Pituus:  43,5 km
Linjoja:  11
Raideleveys:  1 000 mm
Liikennöitsijä(t):  GSP Beograd
Linjakartta
Belgradin raitioliikenne on yksi Belgradin julkisen liikenteen muodoista.
Historia

Raitiotieliikennöinti aloitettiin Belgradissa vuonna 1892, jolloin hevosraitiotie aloitti toimintansa. Kaksi vuotta myöhemmin ensimmäinen sähköinen raitiotielinja avattiin ja vuoteen 1905 mennessä koko linjasto oli sähköistetty. Kaupungin raitiotielinjastoa laajennettiin ahkerasti ja vuonna 1912 Belgradin rataverkko oli laajennettu käsittämään kahdeksan linjaa, joilla tehtiin vuoden aikana 7,5 miljoonaa matkaa.
Ensimmäinen maailmansota vaurioitti pahoin kaupungin sähkölaitosta ja raitiotieverkkoa. Kaupungin vapauttamisen jälkeen vuonna 1919 Belgradin kaupunki otti raitiotien haltuunsa ja vuoteen 1932 mennessä verkosto oli jälleenrakennettu. Tuolloin linjasto oli pituudeltaan 65,5 kilometriä ja koostui kolmestatoista linjasta.
Linjasto sekä kalusto vaurioituivat myös toisessa maailmansodassa. Esimerkiksi vuoden 1941 pommituksessa tuhoutui 38 vaunua. Lisäksi maailmansodan aikana linjojen määrä väheni.
1980-luvulla linjastoa laajennettiin Novi Belgradiin asti. Vuodesta 1990 lähtien raitiovaunuja liikennöi kaupungin perustama GSP Beograd. Matkustajamääriltään aika oli myös kaupungin julkisessa liikenteessä historian suosituinta aikaa. Jugoslavian hajoamisen ja maahan kohdistuneiden sanktioiden myötä raitiotieinfastruktuuria ei kuitenkaan pystyttyä kehittämään ennen 1990-luvun loppupuoliskoa. Taloudelliset ongelmat näkyivät vielä 2000-luvun alussakin, jolloin kalusto oli pahoin vanhentunutta.
Euroopan investointipankilta saamilla avustuksilla rataverkkoa pystyttiin uusimaan kattavasti vuosien 2005–2010 aikana. Lisäksi raitiovaunukantaa uusittiin solmimalla toimitusopimus kolmestakymmenestä CAF Urbos-mallisesta raitiovaunusta vuonna 2009.
Kalusto

Alla olevassa taulukossa on Belgradin raitioliikenteessä (linjaliikenteessä) tällä hetkellä käytettävät raitiovaunutyypit.
| Vaunutyyppi | Käytössä | Olemassa |
| --- | --- | --- |
| Tatra KT4YU | 79 | 85 |
| Düwag GT6 | 38 | 46 |
| B4 FFA/SWP | 33 | 40 |
| Tatra KT4YU-M | 28 | 29 |
| CAF Urbos 3 | 21 | 30 |
| Tatra KT4M-YUB | 18 | 19 |
| Be 4/6 SWS/BBC | 12 | 13 |
B3 BVB/SLM: 1
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen kotisivu (serbiaksi)
Briord

Briord on kunta Ainin departementissa Rhône-Alpesin hallintoalueella Ranskassa. Kunnassa oli 675 asukasta vuoden 1999 väestönlaskennassa. Briordin pinta-ala on 12 neliökilometriä.
Braun

| Braun GmbH |
| --- | --- |

Perustettu:  1. helmikuuta 1921
Perustaja:  Max Braun
Kotipaikka:   Frankfurt am Main, Saksa
Toiminta-alue:  koko maailma
Kotisivu:  Braun
Infobox OKVirheellinen NIMI-arvo: 
Braun ABW30-seinäkello
Braun Kronberg
Braun HF 1. Braun valmisti aikoinaan tv:itä ja radioita.
Braun  on vuonna 1921 Max Braunin Frankfurtiin perustama saksalainen yhtiö. Vuosina 1984–2005 Braun oli Gilletten omistama. Vuonna 2005 Procter & Gamble osti Gilletten, ja nyt Braun on sen omistuksessa.
Tuotteet

Braun tekee nykyään:
partakoneita, partatrimmereitä ja hiustenleikkuuseen tarkoitettuja koneita ("kotiparturi")
naisten ihokarvanpoistolaitteita, epilaattoreita ja ladyshavereita
hiusten huolto- ja -muotoilulaitteita (hiustenkuivaimia, suoristimia, kihartimia ym. muotoilijoita)
kahvikoneita, leivänpaahtimia, pikasekoittimia ym. pienkeittiökoneita
kelloja ja laskimia
terveyteen liittyviä laitteita, kuten kuumemittareita ja  verenpainemittareita
Bob Paisley

Robert "Bob" Paisley (23. tammikuuta 1919 – 14. helmikuuta 1996) oli englantilainen jalkapallomanageri, josta tuli yksi ammattikuntansa menestyneimmistä edustajista valmentaessaan Liverpoolia 1970- ja 1980-luvuilla.
Ura

Hänen suhteensa Liverpoolin kanssa kesti puolisen vuosisataa – ensin pelaajana, sitten fysioterapeuttina ja valmentajana ja lopulta managerina. Yhdeksällä managerikaudellaan vuosien 1974 ja 1983 välillä Paisley johdatti Liverpoolin kuuteen liigamestaruuteen, kolmeen Euroopan cupin voittoon, UEFA Cupin voittoon ja kolmeen liigacupiin, viiteen Community Shield -ottelun voittoon sekä UEFA Super Cupin haltijaksi. Pelaajaurallaan Paisley voitti Liverpoolissa yhden mestaruuden ja pelasi kaikkiaan 252 liigaottelua.
Paisley aateloitiin Brittiläisen imperiumin upseeriksi (OBE) ja hänet valittiin English Football Hall of Fameen 2002 ensimmäisten kuuden kunniagalleriaan kelpuutetun managerin joukossa.
Paisley sairasti elämänsä loppuvaiheessa Alzheimerin tautia ja kuoli 77-vuotiaana 14. helmikuuta 1996.
Meriitit valmentajana

Englannin mestaruus (6): 1976, 1977, 1979, 1980, 1982, 1983
Hopeaa (2): 1975, 1978
FA Community Shield (5): 1977, 1978, 1980, 1981, 1983
Englannin liigacup (3): 1981, 1982, 1983
Hopeaa: 1978
Euroopan cup (3): 1977, 1978, 1981
UEFA Cup: 1976
UEFA Super Cup: 1978
Hopeaa: 1979
Intercontinental Cup
Hopeaa: 1981
Aiheesta muualla

Bob Paisley website (Arkistoitu – Internet Archive)
Liverpool FC official profile
English Football Hall of Fame Profile (Arkistoitu – Internet Archive)
| 0 | 1 | 2 |
| --- | --- | --- |
| Edeltäjä: Dettmar Cramer Brian Clough | Euroopan cupin voittanut valmentaja 1977, 1978 1981 | Seuraaja: Brian Clough Tony Barton |
| 0 | 1 | 2 |
| --- | --- | --- |
| Edeltäjä: Bill Shankly | Liverpool FC:n päävalmentaja 1974–1983 | Seuraaja: Joe Fagan |
FAS (ohjelmointikieli)

FAS-kieli oli Valtion tietokonekeskuksen (VTKK) vuosina 1967–1969 kehittämä ohjelmointikieli. Kieli oli tarkoitettu tarkoitettu kaupallis-hallinnollisiin ohjelmointitehtäviin.
Kielen nimi tulee sanoista "Fortran/Assembler", ja sillä käännettiin ensimmäiset ohjelmat jouluaattona 1969. Virallinen julkaisu tapahtui seuraavana vuonna. Kielen kehittämiseen lähdettiin osin, koska PL/1 -ohjelmointikieleen oltiin tyytymättömiä. Hankkeen rahoittajana oli valtiovarainministeriö. Kielen kehitystä johti Tuomas Kotovirta. Kieli pyrittiin tekemään laitteistoriippumattomaksi, mutta toteutettiin ensin IBM Systeemi 360 -tietokoneille.
Vuonna 1971 FASia määrättiin käytettäväksi VTKK:ssa hallinnollisissa tehtävissä. ISO Fortran IV -kieltä käytettiin yhä tieteellis-teknisissä tehtävissä. Vuonna 1972 tehdyn tutkimuksen mukaan FAS-ohjelmien kirjoittaminen oli nopeampaa kuin Assembly-kielellä, lauseita tarvittiin vähemmän, kielen havainnollisuus oli parempi ja testaus nopeampaa ja vähemmän prosessoriaikaa vievää.
Kieli saatiin alkuvuosina käyttöön IBM:n koneiden lisäksi ainakin Data General Nova -tietokoneille, ja sitä myytiin koti- ja ulkomaisille käyttäjille. Vuonna 1976 FAS tuotiin suomalaiselle TDS8 -pientietokoneelle ja vuonna 1980 VAX-11 -tietokoneille.
Belgravia (televisiosarja)

Belgravia on 1800-luvulle sijoittuva historiallinen draama, joka perustuu Julian Fellowesin samannimiseen romaaniin. Molemmat on nimetty Lontoon vauraan kaupunginosan Belgravian mukaan. Belgravia on ensimmäinen sarja, jonka Fellowes on sovittanut romaaninsa pohjalta.Belgravia on Carnival Filmsin ja amerikkalaisen kaapeliverkon Epixin yhteistuotanto. Belgravian taustatiiminä on Fellowesin ohella Downton Abbeyn tuottajat Gareth Neame, Nigel Marchant sekä Liz Trubridge. Belgravian on ohjannut John Alexander ja tuottanut Colin Wratten.
Sarjan ensi-ilta oli Isossa-Britanniassa 15. maaliskuuta 2020 ja Yhdysvalloissa 12. huhtikuuta 2020.
Lähtökohta

Belgravia alkaa Richmondin herttuattaren tanssiaisista kesäkuussa 1815. Tanssiaiset pidettiin Brysselissä Wellingtonin herttualle kaksi päivää ennen Waterloon taistelua.
Tanssiaiskutsun ovat onnistuneet saamaan kauppias James Trenchard ja hänen vaimonsa Anne. Heidän tyttärensä Sophia on herättänyt vaikutusvaltaisen ja rikkaan perheen pojan, Edmund Bellasisin, kiinnostuksen. Ilta on kohtalokas ja se muuttaa jokaisen elämän vuosikymmeniksi eteenpäin. 26 vuotta myöhemmin kahden erilaisen perheen kohtalot kietoutuvat yhteen hienostokaupunginosassa Belgraviassa.
Näyttelijät

Trenchardin perhe
Philip Glenister - James Trenchard
Tamsin Greig  - Anne Trenchard
Richard Goulding - Oliver Trenchard, Jamesin ja Annen poika
Emily Reid - Sophia Trenchard, Jamesin ja Annen tytär
Alice Eve - Susan Trenchard, Oliverin vaimo
Trenchardin palvelijat
Paul Ritter - Turton, hovimestari
Saskia Reeves - Ellis
Bronagh Gallagher - Speer
Bellasisin perhe
Tom Wilkinson - Peregrine Bellasis, Brockenhurstin kreivi
Harriet Walter - Caroline Bellasis, Brockenhurstin kreivitär
Jeremy Neumark Jones - Edmund, varakreivi Bellasis
James Fleet - pastori Stephen Bellasis
Diana Hardcastle - Grace Bellasis, Stephen Bellasisin vaimo
Adam James - John Bellasis, Stephen Bellasisin ja Grace Bellasisin poika
Greyn perhe
Tara Fitzgerald - Corinne Grey, Templemoren kreivitär
Ella Purnell - Lady Maria Grey, Templemoren kreivittären tytär
Popen perhe
Serena Evans - rouva Pope, Charles Popen sijaisäiti
Jack Bardoe - Charles Pope
Aiheesta muualla

Belgravia Internet Movie Databasessa (englanniksi)
Bora Boran lentoasema

Bora Boran lentoasema (IATA: BOB, ICAO: NTTB) on lentoasema Bora Boran saarella Ranskan Polynesiassa. Se sijaitsee seitsemän kilometrin päässä Vaitapen kaupungista pohjoiseen. Vuonna 2014 sen kautta kulki noin 270 000 matkustajaa.
Lentoyhtiöt ja kohteet

| Lentoyhtiö | Kohteet |
| --- | --- |
Air Tahiti: Fakarava, Huahine, Maupiti, Moorea, Papeete, Raiatea, Rangiroa, Tikehau
Katso lähdekoodikysely ja lähteet.
Air Tahitin ATR 42
Terminaalirakennus
FA Amateur Cup

| FA Amateur Cup |
| --- | --- |
 Vuoden 1958 cupin voittanut Woking FC
Laji:  jalkapallo
Maa(t):  Englanti
Perustettu:  1893
Lopetettu:  1974
Football Association Amateur Cup eli FA Amateur Cup oli Englannin jalkapalloliiton vuosina 1893–1974 järjestämä vuosittainen jalkapallokilpailu amatöörijoukkueille.
Turnaus syntyi, kun ammattilaisuus alkoi saada jalansijaa Englannissa eivätkä amatöörijoukkueet enää pärjänneet FA Cupissa. Sheffield FC ehdotti uutta cup-kilpailua pelkästään amatöörijoukkueille. Aluksi liitto kieltäytyi, mutta 1890-luvun alussa se kääntyi lopulta ehdotuksen puolelle. Ensimmäisen kerran FA Amateur Cup pelattiin kaudella 1893–1894. Kilpailu lakkautettiin 1974, kun jalkapalloliitto päätti lopettaa ammattilais- ja amatööripelaajien virallisen erottelun. Tilalle syntyi alempien sarjatason joukkueille suunnattu FA Vase.
FA Amateur Cupin menestynein seura on Bishop Auckland 10 mestaruudellaan.
Florimond Rooms

| Mitalit> Maa:   Belgia. Olympialaiset .Miesten painonnosto | Mitalit> Maa:   Belgia. Olympialaiset .Miesten painonnosto | Mitalit> Maa:   Belgia. Olympialaiset .Miesten painonnosto | Maa:   Belgia> .Miesten painonnosto |
| --- | --- | --- | --- |
|  Pronssia | Antwerpen 1920 | kevytsarja |  |
Georges Florimond Rooms (1894–?) oli belgialainen painonnostaja. Hän sai kevytsarjan pronssia vuoden 1920 kesäolympialaisissa Antwerpenissä.
Filippo de Filippi

Filippo de Filippin rintakuva Torinon yliopistossa
Filippo de Filippi (20. huhtikuuta 1814 Pavia – 9. helmikuuta 1867 Hongkong) oli italialainen tutkimusmatkailija ja eläintieteilijä.
De Filippi oli oppiarvoltaan tohtori. Hänestä tuli Torinon yliopiston eläintieteen ja vertailevan anatomian professori Giuseppe Genén jälkeen.
De Filippi toimi Persiaan suuntautuneen retkikunnan johtajana 1862. Retkikunnan tehtävänä oli, luonnontieteellisen tutkimuksen ohessa, luoda uudelleen diplomaattisuhteet Italian ja Persian välille. Lokakuussa 1865 de Filippi lähti Vittorio Arminjonin johtamalle maailmanympäripurjehdukselle Magentalla. Hän kuoli koleraan Hongkongissa 52-vuotiaana. Tieteellisen raportin retkestä julkaisi hänen assistenttinsa Enrico Hillyer Giglioli.
De Filippi nimesi useita uusia eläinlajeja, linnuista ruostepyrstömuuran (Drymophila genei) ja persiantaskun (Oenanthe chrysopygia), joka erotettiin omaksi lajiksi vasta vuonna 2003.
Burden in My Hand

| ”Burden in My Hand” Soundgarden |
| --- | --- | --- |

Singlen tiedot
 Albumilta: Down on the Upside
 Äänitetty : marraskuu 1995 – helmikuu 1996
 Julkaistu: 18. syyskuuta 1996
 Tuottaja(t): Adam Kasper, Soundgarden
 Tyylilaji: grunge, alternative rock
 Kesto: 04.50
 Levy-yhtiö: A&M
Soundgardenin muut singlet
| ”Pretty Noose” 1996 | ”Burden in My Hand” 1996 | ”Blow Up the Outside World” 1996 |
Burden in My Hand on Soundgardenin vuonna 1996 julkaisema single albumilta Down on the Upside. Se on toinen singlejulkaisu samalta albumilta.
Kappale on Chris Cornellin säveltämä ja sanoittama. Kappaleesta tehtiin musiikkivideo, jossa yhtye on aavikolla.
Kappaleet

Burden in My Hand – 4.50
Karaoke – 6.01
Aiheesta muualla

Discogs
Albumi Burden in My Hand Encyclopaedia Metallum -sivustolla (englanniksi)
Soundgarden
| --- | --- |
Studioalbumit::   Ultramega OK  Louder Than Love  Badmotorfinger  Superunknown  Down on the Upside  King Animal 
EP:t::   Screaming Life  Fopp  Loudest Love  SOMMS  Songs from the Superunknown 
Kokoelma::   Screaming Life/Fopp  A-Sides  Telephantasm 
Videot::   Louder Than Live  Motorvision 
Singlet::   "Hunted Down"  "Flower"  "Loud Love"  "Hands All Over"  "Room a Thousand Years Wide"  "Jesus Christ Pose"  "Outshined"  "Rusty Cage"  "Spoonman"  "Black Hole Sun"  "Fell on Black Days"  "My Wave"  "The Day I Tried to Live"  "Superunknown"  "Pretty Noose"  "Burden in My Hand"  "Blow Up the Outside World"  "Ty Cobb"  "Bleed Together" 
Aiheeseen liittyvää::   Grunge  Audioslave  Hater  Temple of the Dog
Florin Tănase

Florin Tănase marraskuussa 2017.
Florin Tănase (s. 30. joulukuuta 1994) on romanialainen jalkapalloilija, pelipaikaltaan hyökkäävä keskikenttäpelaaja. Hän on edustanut kotimaansa pääsarjassa ensin Viitorul Constanțaa ja kausina 2016–2022 FCSB:tä (aiemmalta nimeltään Steaua Bukarest). Tănase oli Romanian liigan paras maalintekijä kaudella 2020–2021 (24 maalia) ja kaudella 2021–2022 (20 maalia). Hän voitti Romanian liigamestaruuden vuonna 2017 ja Romanian cupin vuonna 2020. Hän siirtyi elokuussa 2022 Arabiemiraatteihin Al Jaziran joukkueeseen ja vuotta myöhemmin Saudi-Arabiaan Al-Okhdoodin joukkueeseen.
Tănase pelasi Romanian alle 21-vuotiaiden maajoukkueessa yhdeksän ottelua ja teki niissä kolme maalia. Hän on pelannut Romanian A-maajoukkueessa 18 ottelua toukokuusta 2014 alkaen. Hän teki maalin maaliskuussa 2021 MM-karsintaottelussa Pohjois-Makedoniaa vastaan, syyskuussa 2022 Kansojen liigan ottelussa Suomea vastaan ja maaliskuussa 2024 ystävyysottelussa Kolumbiaa vastaan.
Bigpoint

Bigpoint on saksalainen verkkoselain- ja latauspelejä valmistava yhtiö jonka perusti Heiko Huberts vuonna 2002. Yrityksen valikoimissa on tällä hetkellämilloin? yli 50 eri peliä. Näistä tunnetuimpia ovat  selaimessa toimivat MMORPG-pelit Seafight ja DarkOrbit, joilla molemmilla on yli 25 miljoonaa rekisteröitynyttä käyttäjää. Darkorbitilla on yli 90 miljoonaa rekistöröitynyttä pelaajaa.milloin?  Pelejä on käännetty 25 eri kielelle.
Vuonna 2008 General Electric ja NBC Universalin omistama  Peacock Equity Fund yhdessä GMT Communications Partnersin kanssa ostivat Bigpointin. Bigpointilla oli ollut jo ennen ostoa yhteistyösopimus pelien kehittämisestä NBC:n TV-kanavan Syfyn, entinen Sci Fi Channelin, kanssa.
Bigpointin selainpelit

Actionliiga
Anophis
Arenas of Glory
BeBees
Battlestar Galactica
Case White
Castle Fight International
Damoria
Darkorbit
Deepolis
Drakensang Online
Dolumar
Emporea
Farmerama
Fast and Furious
F1 Manager
Gangs of Crime (Mafia 1930)
Generated Affixation: the Nexus Lancinate
HellBlades
K.O Champs
Khan Wars
Land of Destiny
MG Hockey
MG Soccer
Parsec
Pirates 1709 International
Poisonville
Puzzle Pirates
Rangersland International
Ramacity
Rise of Gods
Rising Cities
Seafight
Skaph
SpaceConquer
SpaceInvasion
Skyrama
SpeedCars
Terminator Salvation
The Pimps
Wanted
War of Titans
XBlaster
Xhodon
ZooMumba
Palkintoja / mainintoja

European Games Award 2011 (Category: Best Community Support)
Ruban d'Honneur 2010
MTV Game Awards 2009
HME Games Award 2009
Deloitte Technology Fast 50 2009
Red dot award: communication design 2009
INTERNATIONAL STEVIE® AWARD 2009
eco Internet Award 2009
European Business Award 2009  (Category: The Infosys ICT Effectiveness Award)
EMEA Award 2007
OnlineStar 2007
Internet Entrepreneur 2007
Deloitte Award 2007
Innovation award 2007
Red Herring 2007
German Game Developers Award 2006
Aiheesta muualla

Bigpoint-tuotesivusto
Bigpont-yrityssivusto
GMT Communications Partners
Peacock Equity Fund (Arkistoitu – Internet Archive)